אביב שיר-און

אביב אהרון שיר-און (נולד ב-31 באוקטובר 1952, תל אביב) הוא דיפלומט ישראלי, שכיהן כשגריר ישראל באוסטריה, שוויץ והולנד.

ביוגרפיה 
אביב שיר-און נולד בשנת 1952 לאב ניצול שואה גרמני.

בין השנים 1971–1974 עשה את שירותו הצבאי, ובמלחמת יום הכיפורים לחם כקצין טנקים ברמת הגולן. לאחר שירותו הצבאי, בין השנים 1974–1978, למד יחסים בינלאומיים ב.

בשנת 1978 החל שיר-און את שירותו הדיפלומטי. הוא שימש כדיפלומט בוושינגטון די. סי., וכמזכיר מחלקה בשגרירות ישראל בבון שבגרמניה בין השנים 1981–1985.

בין השנים 2003–2006 היה שגריר ישראל בשווייץ ובליכטנשטיין, ולאחר מכן עבד כסגן מנכ"ל משרד החוץ, והיה ממונה במשרד על יבשת אירופה.

באוקטובר 2009, החליף שיר-און את דן אשבל בתור שגריר ישראל באוסטריה. בשנת 2013, סיים את כהונתו כשגריר ישראל באוסטריה. בין השנים 2016 עד לפרישתו לגמלאות בשנת 2019 כיהן כשגריר ישראל בהולנד.

חיים אישיים 
שיר-און נשוי ואב לשלושה ילדים.

קישורים חיצוניים

הערות שוליים

תל אביב-יפו: אישים
שגרירי ישראל באוסטריה
שגרירי ישראל בהולנד
שגרירי ישראל בשווייץ
שגרירים בליכטנשטיין
עובדי משרד החוץ
חיילי צה"ל במלחמת יום הכיפורים
בוגרי תיכון תגר (אשקלון)
בוגרי האוניברסיטה העברית בירושלים
ישראלים שנולדו ב-1952